NÁVRH
UZNESENIA VLÁDY SLOVENSKEJ REPUBLIKY
č. ....
zo dňa ............. 2006
 
k návrhu ďalšieho postupu SR v súvislosti s Rozhodnutím EK K(2006)5616 zo dňa 29. novembra 2006, ktoré sa týka sa Národného plánu prideľovania emisných kvót predloženého Slovenskou republikou podľa smernice Európskeho parlamentu a Rady č. 2003/87/ES
 
Číslo materiálu:		
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny 	
Vláda
A.          súhlasí
	A.1.     s odporúčaniami pracovnej skupiny pre analýzu rozhodnutia Európskej komisie EK K(2006)5616 zo dňa 29. novembra 2006, ktoré sa týka sa Národného plánu prideľovania emisných kvót predloženého Slovenskou republikou podľa smernice Európskeho parlamentu a Rady č. 2003/87/ES a s návrhom ďalšieho postupu
B.	ukladá
	
ministrovi životného prostredia Slovenskej republiky
B.1.	pripraviť doplnky a zmeny národného plánu prideľovania emisných kvót podľa článku 3, odsek 3 rozhodnutia EK K(2006)5616 a predložiť tieto doplnky a zmeny Európskej komisii 
		do 31. decembra 2006
ministrovi spravodlivosti Slovenskej republiky
B.2.	za súčinnosti Ministerstva hospodárstva SR, Ministerstva životného prostredia SR a Ministerstva zahraničných vecí SR začať práce na príprave možných žalobných návrhov v žalobe o neplatnosť podľa čl. 230 Zmluvy o založení Európskeho spoločenstva voči rozhodnutiu Európskej komisie EK K(2006)5616 
	B.3.		predložiť návrh na podanie žaloby o neplatnosť voči rozhodnutiu Európskej komisie EK K(2006)5616 vláde SR na vyslovenie súhlasu, alebo aby rozhodla žalobu o neplatnosť nepodávať  
do 24. januára 2007

ministrovi hospodárstva Slovenskej republiky
B.4.	vyzvať podniky dotknuté rozhodnutím Európskej komisie, aby v termíne do 5. januára 2007 predložili ministerstvu hospodárstva svoje prípadné právne a iné výhrady k predmetnému rozhodnutiu
	do 22. decembra 2006

ministrovi životného prostredia Slovenskej republiky
ministrovi hospodárstva Slovenskej republiky
ministrovi zahraničných vecí Slovenskej republiky

	B.5. 	poskytnúť potrebnú súčinnosť Ministerstvu spravodlivosti SR (Kancelárii zástupcu SR v konaní pred súdmi Európskeho spoločenstva) pri príprave žalobných návrhov v žalobe o neplatnosť voči rozhodnutiu Európskej komisie

		odo dňa nasledujúceho po prijatí tohto uznesenia do 24. januára 2007    

	B.6  	oznámiť Ministerstvu spravodlivosti SR mená a kontaktné údaje zástupcov dotknutých rezortov, ktorí budú poskytovať Ministerstvu spravodlivosti SR (Kancelárii zástupcu SR v konaní pred súdmi Európskeho spoločenstva)  potrebnú súčinnosť, vrátane osôb s právnickým vzdelaním 

		do 22. decembra 2006

Vykonajú:	minister životného prostredia 
minister spravodlivosti
minister hospodárstva
minister zahraničných vecí